
Д О К Л А Д

за извършена комплексна проверка на „ВИПОМ” АД, гр. Видин на основание Заповед          РД-066/16.04.2014 г. на Директора на РИОСВ – Монтана


Извършената на 24.04.2014 г. комплексна проверка е с цел установяване съответствието на производствената дейност на дружеството с нормативните изисквания по опазване на околната среда.


Основната дейност на фирмата е оползотворяване на метални отпадъци в индукционни пещи тип за производство на помпи. 
Дружеството притежава Решение за дейности с отпадъци от черни и цветни метали, издадено на основание чл. 67 от ЗУО, със срок на действие – безсрочно. Проверката е и на основание чл. 72, ал. 2 от ЗУО за установяване съответствието на условията по управление на отпадъците с тези в издаденото разрешение и за спазване на изискванията на ЗУО и подзаконовите нормативни актове по неговото прилагане. На площадката постъпват отпадъци от ЧЦМ от юридически лица, притежаващи необходимите документи по чл. 35 от ЗУО и от регистрирани търговци въз основа на сключени договори за доставка с упоменати вида и кода на отпадъците. Партидите приети отпадъци са придружени с фактура, сертификат за произход и договор. Образуваният собствен възврат се съхранява в метални палети след което се оползатворява в индукционните пещи. Образуваните отпадъци от дейността на обекта предварително се съхраняват  на мястото на образуване в обособени отделни складове с ограничен достъп, заключени и с поставени обозначителни табели с кода на съхраняваните отпадъци. На площадката има работещо видеонаблюдение, което осигурява запис до една година. На обекта ежемесечно се води отчетност на количествата приети, оползатворени и генерирани отпадъци в заверените от РИОСВ – Монтана отчетни книги за отпадъци, заведени по реда на Наредба №2/2013 г. Проверените условия поставени в разрешителното се изпълняват. 
За боядисването на металните издалия се използват бои, разредители и грунд, съдържащи летливи органични съединения (ЛОС). Инсталацията „Боядисване на метални повърхности” е вписана с удостоверение за регистрация съгласно чл. 30л от ЗЧАВ в Регистъра на инсталациите извършващи дейности по Приложение №1 от Наредба №7/2003 г. за норми за допустиме емисии на ЛОС (обн. ДВ. Бр. 96/2003 г.). Съгласно подадената в РИОСВ – Монтана справка за комсумацията на органични разтворители за 2013 г., количеството на ЛОС са под праговата стойност, посочена в Приложение №2 към чл. 2, ал. 2 от горепосочената Наредба №7/2003 г. Аспирационната система и пречиствателното съоръжение (пеновихров прахоуловител ПВП-30) се поддържат в добро техническо състояние и видимо нямат разхерметизирания и нарушаване цялостта на твърдите и меки връзки. 

През 2013 г. е извършено контролна измерване на шума излъчен в ОС от РЛ – Монтана, към ИАОС София, резултатите от измерването показват, че няма превишения на допустимите гранични стойности по Наредба №6 за показателите за шум в околната среда (обн. ДВ, бр. 58/2006 г.). 

Съгласно Регл. ЕО №1907/2006 (Регл. REACH) дружеството се явява потребител по веригата на химични вещества и смеси. В РИОСВ – Монтана е подадена информация за употребяваните и съхранявани химични вещества и смеси през 2013 г. Представени са информационни листи за безопасност за всички химични вещества и смеси, отговарящи на Дял ІІ от Регламент 1907/2006 (REACH). 

